Bodø kommune har hatt Viborg i Russland som vennskapsby siden 1990. Viborg, opprinnelig en av Finlands største byer, ble okkupert av Sovjet-Russland 31. mars 1940 og hele den finske befolkningen måtte flykte, bare uker før Bodø ble okkupert av Nazi-Tyskland. Disse spesielt klare historiske parallellene ble ikke vist til da vennskapsavtalen ble opprettet som del av Nordland fylkeskommunes samarbeidsavtale med Leningrad fylke fra 1987. Avtalen med Viborg legger stor vekt på næringssamarbeid. Det er i alt syv kommuner i Nordland som har vennskapskommune i Leningrad fylke. Samarbeidet med Viborg ble lagt på is i kjølvannet av Russlands fullskala invasjon av Ukraina i 2022.